proxectonos/corpus_dominio_legal_administrativo_tmp huggingface dataset:
24/12/2014 | Administración LocalMunicipal
Bergondo
Secretaría
Emprazamento interesados no recurso contencioso-administrativo PA 214/2014-L

De conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, por esta alcaldía, o día 19 de decembro de 2014, ditouse a Resolución nº 1282/2014, que deseguido se transcribe literalmente: <<Asunto: Remisión expediente administrativo ao Xulgado do contencioso- administrativo nº 2 da Coruña no PA 214/2014 L Alejandra Pérez Máquez, alcaldesa -presidenta do Concello de Bergondo (A Coruña) O día 20 de outubro de 2014, e cos números 8703, 8704 e 8708, segundo o rexistro xeral de entrada deste concello, recibironse tres escritos procedentes do Xulgado do contencioso- administrativo nº 2 da Coruña, polos que admítese a trámite o recurso contencioso- administrativo PA 214/2014L, interposto por dona Maria Nieva Zabaleta Hamdach contra as Resolucións da alcaldía-presidencia número 653/2014 do 2 de xullo e número 697/2914, do 11 de xullo; solicitan a remisión do expediente administrativo ao citado Xulgado, que se emprace aos interesados consonte co dispoto no artigo 49 da LXCA, sinalando a vista para o día 26.01.2015, ás 10:00 h. Visto o artigo 21.1. k) da Lei 7/1985, de 2 de abril, reguladora das Bases do Réxime Local; en consecuencia, e de conformidade co disposto no artigo 49 da Lei 29/1998, de 13 de xullo, reguladora da Xurisdicción Contencioso Administrativa, RESOLVO: Primeiro.- A remisión do expediente administrativo ao Xulgado do contencioso administartivo nº 2 da Coruña, para os efectos do disposto no artigo 50.2 da LXCA. Segundo.- Emprazar a todos os interesados no expediente administrativo para que poidan comparecer e persoarse en autos mediante Procurador con asistencia de Letrado ou valéndose tan só de Abogado con poder para o efecto, perante o Xulgado do contencioso administrativo nº 2 da Coruña (R/ Pascual Pedro Rio Miranda Galguera s/n. Edifico Proa.5ª planta. Matogrande.15009 A Coruña) no prazo de nove días. Terceiro.- Notificar a presente Resolución indicando que o prazo de nove días empeza a contar dende o seguinte ao da súa publicación no Boletín Oficial da Provincia. Bergondo, 19 de decembro de 2014. A alcaldesa. Martha Jesus Deu Longaray. Dou fe; a secretaria” Bergondo, 19 de decembro de 2014 A alcaldesa Alejandra Pérez Máquez
24/12/2014 | Administración LocalMunicipal
A Coruña
Área de Hacienda y Administración Pública
Oficina Presupuestaria
Aprobación definitiva do Orzamento Xeral da Corporación para o exercicio 2015

O Pleno do Concello, en sesión ordinaria realizada o día 22 de decembro de 2014, aprobou definitivamente o Orzamento Xeral da Corporación para rexer no exercicio de 2015, comprensivo do Orzamento do Concello, o do Organismo Autónomo Municipal Instituto Municipal Coruña Espectáculos (IMCE), e os estados de previsión de ingresos e gastos da Empresa Municipal de Aguas de La Coruña, S. A. (EMALCSA) e da Empresa Municipal Vivienda Servicios y Actividades (EMVSA), así como as Bases de Execución e os Cadros de Personal do Concello e do IMCE. O Orzamento foi aprobado inicialmente polo Pleno en sesión do 18 de novembro de 2014 e sometido a exposición pública para reclamacións durante o prazo de quince días, mediante anuncio publicado no BOP número 223, de data 20 de novembro. Consta no expediente a certificación expedida polo Secretario Xeral do Pleno acerca das alegacións presentadas contra o Orzamento dentro do citado prazo. Segundo o disposto no artigo 169.3 do Texto refundido da Lei reguladora das facendas locais, aprobado por Real Decreto Lexislativo 2/2004, do 5 de marzo (TRLRFL), publícase o resumo por capítulos de cada un dos orzamentos que integran o Orzamento Xeral, así como os cadros de persoal. Entrarán en vigor o 1 de xaneiro de 2015 ou o día seguinte ao que se publique este anuncio, de non se publicar antes do citado 1 de xaneiro: A) ESTADO DE INGRESOS IMPORTE NIVELADO DE INGRESOS E GASTOS: 252.000.000,00€ A) ESTADO DE INGRESOS IMPORTE NIVELADO DE INGRESOS E GASTOS: 4.317.000,00€ ORZAMENTO DE INGRESOS E GASTOS Publícase para xeral coñecemento. De conformidade con establecido no artigo 171 TRLRFL, contra o acordo de aprobación definitiva poderá interpoñerse directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses a contar dende o día da publicación deste anuncio. Poderá interpoñerse calquera outro recurso que se estime procedente. A Coruña, 22 de decembro de 2014 Alcalde, p. d. Director da Área de Facenda e Administración Pública Miguel Abraham Ekram Errecalde Barth
24/12/2014 | Administración LocalMunicipal
Narón
Disciplina Urbanística - Medio Ambiente
Notificación por comparecencia a dona Concepción Leira Naveiras no expediente de de declaración de ruína DIS/52/2014

De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, logo de intentada a notificación por dúas veces e sen efectos, emprázase a dona Françoise Marie Bonanni Perez Higueras N. I. F.XXXXXXXXX, para notificarlle por comparecencia a resolución de Alcaldía de data 21.11.2014 no expediente de declaración de ruína DIS/52/2014. A comparecencia deberá efectuarse no prazo de dez días, contados dende o seguinte ao da publicación deste anuncio no Boletín Oficial da Provincia, perante a oficina do Servizo de expropiacións e disciplina urbanística na 5ª planta do Concello de Narón, sito na Plaza de Galicia s/n en horario de 08:30 ás 13.30 horas, de luns a venres. Transcorrido o dito prazo sen efectuarse a comparecencia do interesado ou o seu representante, a notificación entenderase producida a todos os efectos legais dende o día seguinte ó vencemento do prazo que se sinala para comparecer. Narón, 17 de decembro de 2014 O alcalde José M. Blanco Suárez
24/12/2014 | Administración LocalMunicipal
A Capela
Aprobación definitiva de expediente de modificación de créditos 10/2014

ANUNCIO Unha vez aprobado definitivamente o expediente de modificación de créditos número 10/2014, dentro do vixente orzamento municipal, por un importe de vinte e oito mil seiscentos corenta e catro euros e oitenta e seis céntimos de euro (28.644,86 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da Lei de facendas locais; faise público que despois de dito expediente, o resumo por capítulos do estado de gastos queda do seguinte xeito: A Capela, 17 de decembro de 2014. O alcalde Manuel Meizoso López
24/12/2014 | Administración LocalMunicipal
Abegondo
Aprobación definitiva da modificación da Base nº 8.1 das de Execución do Orzamento Municipal para o exercicio 2014

O Pleno desta Corporación aprobou en sesión ordinaria celebrada o día 26 de novembro de 2014 a modificación da Base nº 8.1 das de Execución do Orzamento Municipal para o exercicio 2014. En cumprimento co disposto no art.169.1 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, o concello expuxo ao público o expediente, polo prazo de quince días hábiles, na secretaría deste Concello, sen que se presentasen reclamacións. Xa que logo, considérase definitivamente aprobada a modificación da Base nº 8.1 das bases de Execución do Orzamento Municipal para o exercizo 2014, que quedará redactada como segue: 1. Coa finalidade de darlle cumprimento ao principio de especialidade cuantitativa, que fixa o límite máximo do gasto, establécese o seguinte nivel de vinculación xurídica dos créditos: O que se fai público para xeral coñecemento e efectos. Abegondo, 22 de decembro de 2014. O alcalde José Antonio Santiso Miramontes
24/12/2014 | Administración LocalMunicipal
Oza-Cesuras
Aprobación definitiva de expediente de modificación orzamentaria 2014/MC TR+CE

E D I C T O Quedando definitivamente aprobado o expediente de modificación de créditos que se relaciona polo importe que se sinala, Expediente n.º 2014/MC TR+CE de crédito extraordinario financiado con baixas en aplicacións de crédito e de transferencia de créditos entre aplicacións orzamentarias pertencentes a distinto grupo de funcións que non afectan a baixas e altas de créditos de persoal (341.157,07 €). De acordo co preceptuado e en cumprimento do disposto no artigo 177.2 en relación co 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, faise público o resume por capítulos do estado de gastos do referido orzamento queda da seguinte forma: O que se fai público para xeral coñecemento e efectos. Oza-Cesuras, a 16 de decembro de 2014. O PRESIDENTE EN FUNCIÓNS DA COMISIÓN XESTORA Asdo.: Andrés Taboada Marante
24/12/2014 | Administración LocalMunicipal
Mugardos
Aprobación da relación de postos de traballo do Concello de Mugardos

A N U N C I O APROBACIÓN DA RELACIÓN DE POSTOS DE TRABALLO DO CONCELLO DE MUGARDOS O Concello Pleno, na sesión que tivo lugar o día 25.11.2014, acordou aprobar a relación de postos de traballo do Concello de Mugardos de data 10.10.2014, con efectos do 1 de xaneiro de 2015, que de seguido se relaciona: PERSOAL FUNCIONARIO PERSOAL LABORAL FIXO PERSOAL LABORAL NON FIXO 2. A dotación corresponde á dun posto de traballo a xornada completa. O posto a media xornada reduce proporcionalmente este valor. O presente acordo pon fin á vía administrativa e, contra éste, poderase interpoñer o recurso potestativo de reposición ante o órgano que ditou a presente resolución, dentro do prazo dun mes, contado dende o día seguinte ó da publicación do presente Acordo, de conformidade co disposto nos artigos 116 e 117 da Lei 30/1992, do 26 de novembro, do Réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro (BOE do 14/01/1999), sen prexuízo da posibilidade de interpoñer directamente recurso contencioso-administrativo ante o Xulgado do Contencioso-Administrativo de Ferrol, dentro do prazo de dous meses, contados a partir do día seguinte ó da publicación da presente resolución e na forma previda no artigo 45 da Lei 29/1998, do 13 de xullo, reguladora da xurisdicción contencioso-administrativa (BOE do 14/07/1998) Mugardos, 15 de decembro de 2014. O ALCALDE ASDO.: XOSÉ FERNÁNDEZ BARCIA
24/12/2014 | Administración LocalMunicipal
A Laracha
Anuncio licitacion servicio explotación piscina municipal - A Laracha

ANUNCIO Aprobado o expediente pola Xunta de Goberno Local deste Concello en sesión extraordinaria do día 19/12/2014, polo presente anúnciase a licitación do contrato administrativo de xestión de servizo público que se dirá, mediante procedemento aberto con varios criterios de adxudicación: 1. Entidade adxudicadora: a) Organismo: Concello da Laracha. b) Dependencia que tramita o expediente: Secretaría c) Obtención de documentación e información: 1. Dependencia: Secretaria 2. Domicilio: Avenida de Finisterre, s/n, 3. Localidade e código postal: A Laracha, 15145 4. Teléfono: 981 605 001 5. Telefax: 981 606 331 6. Córreo electrónico: correo. laracha@fegamp. org 7. Dirección de Internet do perfil do contratante: www.concellolaracha.com 8. Data límite de obtención de documentación e información: ata o día anterior ó último día de presentación de ofertas.2. Obxecto do contrato e data prevista de inicio do procedemento de adxudicación: a) Tipo: contrato de xestión de servizo público b) Descrición: xestión do servizo público, mediante concesión, da xestión, explotación e mantemento do ximnasio e da piscina municipal cuberta da Laracha. c) División por lotes: non se contempla. d) Lugar de execución: Piscina Municipal do Concello da Laracha. e) Prazo de execución: 4 anos. f) Admisión de prórroga: non. g) CPV (Referencia de nomenclatura): 92610000-0.3. Tramitación e procedemento: a) Tramitación: ordinaria. b) Procedemento: aberto con varios criterios de adxudicación. c) Criterios de adxudicación: proposta de abaratamento das tarifas; proposta de redución de canon a aboar polo concello; programa deportivo e de servizos.4. Importe do contrato: establécese como importe do contrato o total de custos da concesión administrativa do servizo público de xestión, explotación e mantemento do ximnasio e da piscina municipal da Laracha durante os catro anos de duración da mesma: 1.677.657,74 euros (1.386,494,00 euros de custo estimado e 291.163,74 euros de IVE) 5. Garantías esixidas: a) Provisional: 3% do importe do contrato. b) Definitiva: 5% do importe do contrato.6. Presentación das ofertas: a) Prazo de presentación: quince (15) días contados a partir da publicación deste anuncio no BOP. b) Documentación que hai que presentar: a sinalada na cláusula sétima do prego. c) Lugar de presentación: 1. Dependencia: Rexistro Xeral do Concello da Laracha 2. Domicilio: Avda. Finisterre, s/n 3. Localidade e Código Postal: A Laracha, 15145 d) Prazo durante o cal o licitador estará obrigado a manter a súa oferta: dous (2) meses.7. Apertura de ofertas: a) Descrición: De conformidade co sinalado na cláusula décima segunda do prego. b) Dirección: Concello da Laracha, Avda. de Finisterre, s/n c) Localidade e código postal: A Laracha, 15145 8. Gastos de publicidade: a cargo do adxudicatario. A Laracha, 19 de decembro de 2014 O alcalde José Manuel López Varela
24/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46652. Concello de Frades

O Concello de Frades, con CIF P1500390A e enderezo en Cimadevila, 10, solicita de Augas de Galicia a autorización de obras na área recreativa do Muíño de Céltigos, no concello de Frades (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46652 As obras solicitadas son as recollidas na memoria valorada “Acondicionamento da área recreativa do Muíño de Céltigos”, consistindo nun movemento de terras de estendido e nivelación, plantación de céspede e execución dun paseo peonil de 135 metros, todo isto na parcela 246 do polígono 513, dentro da zona de policía do río Maruzo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Frades ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 09 de decembro de 2014 O xefe do servizo territorial Ángel Gómez Rey
24/12/2014 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación do Plan de conservación de vías provinciais 2014, quinta fase

O Pleno da Deputación Provincial da Coruña, na sesión ordinaria que tivo lugar o 19 de decembro de dous mil catorce (19/12/2014), acordou a aprobación do asunto que a continuación se menciona: Aprobación do Plan de conservación de vías provinciais 2014, quinta fase, integrado polas obras que se relacionan a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 19 de decembro de 2014. O presidente O secretario Diego Calvo Pouso José Luis Almau Supervía
24/12/2014 | Administración LocalMunicipal
Mugardos
Anuncio de incoación de expediente de Medio Ambiente a Antonio Allegue Martínez

Logo de terlle incoado o expediente de orde de execución por razóns de salubridade, seguridade e ornato público a Jaime Felipe Darwiche De Herrera mediante a resolución da Alcaldía 1025 do 07/11/2014. Ao non poderse realizar a notificación persoal da citada resolución a Jaime Felipe Darwiche De Herrera, por ausente e deixarlle aviso de recollida en correos, e logo de terse intentado a notificación en dúas ocasións, mediante este anuncio, e ao abeiro do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), notifícaselle ao interesado a devandita incoación de expediente. Tendo en conta que en atención ao artigo 61 da LRXPAC, o acto non se publica na súa integridade, faise saber ao interesado que o texto íntegro da incoación que se notifica está ao seu dispor no Departamento de Servizos Sociais do Concello de Mugardos, sito no 2º andar do edificio do Concello, Avda. de Galicia núm.45, Mugardos, para a súa consulta, no prazo de dez (10) días hábiles, que se contarán dende o día seguinte ao da publicación deste anuncio. Transcorrido o devandito prazo, a notificación entenderase producida. Para que conste e lle sirva de notificación ao citado interesado, en cumprimento do disposto no artigo 59.5 da antedita Lei 30/1992, do 26 de novembro, expido e asino o presente anuncio. Mugardos, 17 de decembro de 2014 O alcalde Xosé Fernández Barcia
24/12/2014 | Administración LocalMunicipal
Cerdido
Aprobación inicial do presuposto 2015

Cómpre iniciar o período de quince días hábiles de exposición ao público do presuposto xeral deste concello para o ano 2015, e o cadro de persoal. Neste período os interesados poderán examinar o expediente administrativo e presentar as reclamacións que estimen convenientes. O presuposto municipal e o cadro de persoal do ano 2015 foi aprobado con carácter inicial por acordo do pleno do día 22.12.2014 Cerdido,22 de decembro do 2014 A alcaldesa Ana Rodríguez Montero
24/12/2014 | Administración LocalMunicipal
A Capela
Aprobación definitiva do orzamento 2015

ANUNCIO O Pleno do Concello, na sesión extraordinaria celebrada o día 19 de novembro de 2014, aprobou inicialmente o orzamento municipal para o exercicio 2015 e as bases para a súa execución, que foi exposto ao público durante quince días hábiles mediante o anuncio publicado no Boletín Oficial de Provincia número 227, do día 26 de novembro de 2014, período no que non se presentaron reclamacións, polo que se eleva a definitivo o acordo de aprobación inicial e faise público que dito orzamento ascende, tanto en gastos como en ingresos, á contía de un millón cen mil euros (1.100.000,00 €), correspondendo a cada capítulo as cantidades que a continuación se expresan, segundo o seguinte detalle: ESTADO DE GASTOS ESTADO DE INGRESOS Na referida sesión tamén se acordou aprobar o cadro de persoal e a relación de postos de traballo desta Corporación que, de acordo co que preceptúa o artigo 127 do Real decreto lexislativo 781/1986, do 18 de abril, se detallan a continuación: A. FUNCIONARIOS DE CARREIRA A.1. Funcionario con habilitación de carácter nacional Subescala: Secretaría-Intervención Subgrupo: A1 Nivel: 28 En propiedade N.° de prazas: 1 A.2. Traballadora social subgrupo A2 Nivel: 16 En propiedade N.° de prazas: 1 A.3. Administrativo: contabilidade informatizada, mantemento do inventario municipal de bens Subgrupo: C1 Nivel: 14 En propiedade N.° de prazas: 1 A.4. Auxiliar administrativo: Admón. Xeral Subgrupo: C2 Nivel: 12 En propiedade N.° de prazas: 1 A.5. Auxiliar administrativo: cometidos específicos-Tesouraría Subgrupo: C2 Nivel: 12 En propiedade N.° de prazas: 1 B. PERSOAL LABORAL FIXO B.1. Operario de Servicios Varios-Oficial 1a En propiedade N.° de prazas: 1 B.2. Operario de Servizos Múitiples-oficial 2.ª. En propiedade N.° de prazas: 1 B.3. Auxiliar do Servizo de Axuda no Fogar. En propiedade N.° de prazas: 2 C. PERSOAL LABORAL TEMPORAL REGULACIÓN CONTRATOS DE DURACIÓN DETERMINDA (XORNADA COMPLETA) Artigo 15 do Estatuto dos Traballadores, modificado pola Lei 35/2010, do 17 de setembro (BOE do 18 de setembro) Lei 35/2010, do 17 de setembro (BOE do 18 de setembro). R. D. 2720/1998, do 18 de decembro (BOE do 8 de xaneiro de 1999). Lei 3/2012, do 6 de xullo (BOE do 7 de xullo). CONTRATOS DE DURACIÓN DETERMINADA (XORNADA PARCIAL) Artigo 12 do Estatuto dos Traballadores, segundo a redacción dada polo R. D. Lei 15/1998, do 27 de novembro (BOE do 28 de novembro), modificado polo artigo 1.° da Lei 12/2001, do 9 de xullo (BOE do 10 de xullo), e pola disposición adicional vixésimo novena da Lei 40/2007, do 4 de decembro (BOE do 5 de decembro). Lei 12/2001, do 9 de xullo (BOE do 10 de xullo). Lei 3/2012, do 6 de xullo (BOE do 7 de xullo). Real Decreto Lei 8/2010, do 20 de maio (BOE do 24 de maio). Real Decreto Lei 5/2013, do 15 de marzo ( BOE do 16 de marzo). A Capela, 17 de decembro de 2014. O alcalde Manuel Meizoso López
24/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46173.- Antonio Fernández González - Ribeira

CLAVE: DH. W15.46173 Antonio Fernández González, co DNI XXXXXXXXX e enderezo no Lugar de Sagres, 19 – Aguiño, no t. m. de Ribeira (A Coruña), SOLICITA a legalización dun muro ó longo dunha lonxitude de 12’98m, realizado mediante bloques de formigón, cunha altura de 1’40m e unha anchura de 0’20m, situado en zona de policía do domino público hidráulico. Por outra banda, tamén se solicita autorización para a realización dun muro de defensa nunha lonxitude de 15m e con 1m de altura situado a carón dun álveo que linda coa finca. En ambos casos as obras están situadas dentro da parcela de referencia catastral 9289107MH9098N0001AY. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribeira ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 9 de decembro de 2014 O xefe do servizo territorial Ángel Gómez Rey
24/12/2014 | Administración LocalProvincial
Deputación Provincial da Coruña
Secretaría Xeral. Servizo de Contratación
Anuncio de aprobación do proxecto de terminación del proyecto de ensanche, mellora de trazado e afirmado da C. P. 0512, el Birloque-Arteixo, pk 3,020 a pk 5,300 (A Coruña)

A Exma. Deputación da Coruña, en sesión celebrada o 27-11-2014 aprobou o seguinte proxecto: O dito expediente quedará exposto ao público no Servizo de Contratación, durante o prazo de dez días contados desde o seguinte ao da publicación do presente anuncio no Boletín Oficial da Provincia, co fin de que se poidan formular reclamacións a que dese lugar. O que se fai público para xeral coñecemento, a teor do disposto no artigo 93 do Decreto Lexislativo 781/86 do 18 de abril. A Coruña, 11-12-2014 O PRESIDENTE, O SECRETARIO, Fdo: Diego Calvo Pouso Fdo: José Luis Almau Supervía
24/12/2014 | Administración LocalMunicipal
Coristanco
Aprobación definitiva do expediente de modificación de créditos núm.8/2014 via suplemento de créditos

O Pleno do Concello de Coristanco en sesión de data 18 de novembro de 2014 aprobou inicialmente o expediente nº 8/2014 de suplemento de crédito. Foi publicado no Boletín Oficial da Provincia nº 228 de 27/11/2014 e estivo exposto ó público durante un prazo de quince días hábiles, contados entre o 28 de novembro e o 17 de decembro de 2014, ambos inclusive, sen que conste reclamación algunha contra el, polo que o expediente se considera definitivamente aprobado conforme ao establecido no artigo 169.1 do Real Decreto Lexislativo 2/2004, de 5 de marzo, en relación cos artigos 179 e ss. do propio texto legal. A tais efectos, se procede á publicación do Orzamento, resumido por Capítulos, incorporando as modificacións. O que se publica aos efectos previstos na lexislación citada, e se fai constar que contra a aprobación definitiva poderá interpoñerse directamente recurso contencioso-administrativo, a teor do establecido no artigo 171 do Texto Refundido da Lei Reguladora das Facendas Locais. Coristanco, 22 de decembro de 2014 O Alcalde, Antonio Pensado Plágaro
24/12/2014 | Administración LocalMunicipal
Abegondo
Aprobación definitiva do expediente de modificación de créditos MC 10/2014 de transferencia de crédito

Aprobado polo Pleno desta Corporación en sesión ordinaria celebrada o día 26 de novembro de 2014 o expediente de modificación de créditos MC 10/2014 de transferencia de crédito, dentro do vixente Orzamento Municipal, por un importe SETENTA E TRES MIL EUROS (73.000 €), e transcorrido o prazo de exposición pública pública -do 2 ao 20 de decembro de 2014, ámbolos dous incluídos- sen que se presentasen reclamacións considérase definitivamente aprobado o expediente, e de acordo co disposto nos artigos 179.4 e 169.3 do TRLRFL, faise público o resumo por capítulos do Estado de Gastos do referido Orzamento, que queda como segue: O que se fai público para xeral coñecemento e efectos. Abegondo, 22 de decembro de 2014. O alcalde José Antonio Santiso Miramontes
24/12/2014 | Administración LocalMunicipal
Miño
Aprobación definitiva dos expedientes de suplemento de crédito 1/2014 e transferencia de crédito 15/2014

O Pleno deste concello, por acordo adoptado en sesión celebrada o día 17 de novembro de 2014, aprobou inicialmente os expedientes de suplemento de crédito 1/2014 e transferencia de crédito 15/2014. Dito acordo de aprobación inicial estivo exposto ao público polo prazo de 15 días, contados dende o día seguinte ao da publicación no BOP do anuncio de aprobación inicial, sen presentarse reclamación algunha, polo que queda definitivamente aprobado. En cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o orzamento do ano 2014, trala entrada en vigor dos devanditos expedientes ascende á cantidade de 6.288.284,37 no estado de gastos e ingresos, correspondendo a cada capítulo as cantidades que de seguido se expresan segundo o seguinte detalle: O que se publica para os efectos previstos na lexislación citado, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Miño, a 22 de decembro de 2014 A concelleira delegada da área de urbanismo, facenda e persoal Res. nº 34/2013 (24/01/13) Eva Vilariño Gónzalez
24/12/2014 | Administración LocalMunicipal
Dodro
Anuncio notificación aos propietarios descoñecidos afectados polo Plan Especial Fonte Vilar

A Xunta de Goberno Local na sesión ordinaria do día 24 de setembro de 2014 acordou aprobar inicialmente o Plan especial “Fonte Vilar”, en Lestrobe (Dodro), someténdose a información pública por un prazo dun mes a contar desde a súa publicación no Diario Oficial de Galicia. Procedeuse a realizar as notificacións individualizadas aos propietarios dos terreos afectados polo dito Plan, segundo consta na Xerencia Rexional do Catastro de Galicia, para que desde a recepción da notificación e durante o prazo indicado poidan examinar a documentación correspondente e presentar as alegacións que estimen pertinentes. Consecuentemente, ao abeiro do artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase este anuncio para os efectos de notificación aos propietarios descoñecidos. Dodro, 12 de novembro de 2014 O alcalde Valentín Alfonsín Somoza
24/12/2014 | Administración LocalMunicipal
Outes
Anuncio de aprobación do padrón fiscal de vaos permanentes 2014

ANUNCIO DE APROBACIÓN DO PADRÓN FISCAL DE VAOS PERMANENTES 2014 A Xunta de Goberno Local deste Concello, en sesión de 15 de decembro de 2014, aprobou o padrón de contribuintes da taxa de aproveitamento especial da vía pública con vaos permanentes correspondente o exercicio 2014, composto por un total de 108 recibos, por un total de 3.926,29 euros. De acordo co disposto no artigo 102.3 da Lei xeral tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 20 de xaneiro de 2015 ata o 20 de marzo de 2015. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei xeral tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 17 de decembro de 2014. O alcalde Asdo.: Carlos Enrique López Crespo
24/12/2014 | Administración LocalMunicipal
Aranga
Secretaría - Intervención
Aprobacion inicial do orzamento municipal do exercicio 2015

O Pleno da Corporación logo de aprobar o Orzamento Xeral Municipal para o exercicio de 2015, o cadro de persoal e a relación de postos de traballo, en cumprimento do que se dispón no artigo 169 do Texto refundido da Lei reguladora das facendas locais e nas disposicións concordantes, expónse ao público na Secretaría deste Concello, polo prazo de quince días hábiles -que se empezarán a contar desde o día seguinte á inserción do presente edicto no Boletín Oficial da Provincia- co fin de que durante este prazo poidan formularse as reclamacións que se consideren pertinentes, as cales deberán ser dirixidas ao Sr. presidente desta Corporación. Aranga, 19 de decembro de 2014 O Alcalde: Asdo: Alberto Platas Álvarez
24/12/2014 | Administración LocalMunicipal
Ribeira
Emprazamento dos interesados no recurso contencioso-administrativo (PO) 1272/2014

Decreto da Alcaldía de data 16/12/2014 polo que se resolve emprazar as persoas interesadas no recurso contencioso-administrativo (procedemento ordinario) 1272/2014, interposto pola COMUNIDADE DE PROPIETARIOS DO EDIFICIO MONUMENTO contra desestimación de reclamación de responsabilidade patrimonial. O Xulgado do Contencioso-Administrativo n.º 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 1272/2014, correspondente ao recurso contencioso-administrativo interposto pola COMUNIDADE DE PROPIETARIOS DO EDIFICIO MONUMENTO, sito na rúa Novoa Santos, n.º 16, contra a desestimación presunta da reclamación de responsabilidade patrimonial interposta polos danos sufridos na referida edificación por mor da filtracións de augas pluviais (expediente n.º 14/2013 RP). En consecuencia, esta Alcaldía acordou na data 16/12/2014, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, do 13 de xullo, reguladora da xurisdición contencioso-administrativa). Riveira, 16 de decembro de 2014. O alcalde Manuel Ruiz Rivas
24/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.47041. José Bello Seoane. Concello de Mesía

José Bello Seoane, con DNI XXXXXXXXX e enderezo na rúa Xuncal nº 1 -1º E, Perillo, solicita de Augas de Galicia a autorización de obras no lugar de A Torre - Xestosa, parroquia de Albixoi (Santa Mariña), concello de Mesía (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.47041 As obras solicitadas consisten na reconstrución do tellado dunha vivenda unifamiliar, do tellado do alpendre anexo e a realización dun foxo para soterrar a traída municipal, todo isto na parcela de referencia catastral 15048A505003480000KB, no lugar de Xestosa nº1, parroquia de Albixoi, concello de Mesía. As obras atópanse aproximadamente a 45m ao norte do rego da Fervenza. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mesía ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 1 de decembro de 2014 O xefe do servizo territorial Ángel Gómez Rey
24/12/2014 | Administración LocalMunicipal
Miño
Aprobación definitiva da modificación puntual do Plan parcial do sector residencial Perbes-San Xoán de Vilanova

ANUNCIO Aprobación definitiva da modificación puntual do Plan parcial do sector residencial Perbes-San Xoán de Vilanova O Pleno municipal, na sesión extraordinaria do 27 de novembro de 2014, aprobou definitivamente por maioría absoluta dos concelleiros o acordo que se transcribe deseguido e que se fai público para o seu coñecemento: “Primeiro. –Aprobar definitivamente a modificación puntual do artigo 69 do Plan parcial do sector residencial deportivo Perbes-San Xoán de Vilanova, que terá a seguinte redacción: “Art.69.–Recuamentos e separación a lindeiros. Para cada ordenanza particular estableceranse os recuamentos necesarios, que se fixarán ben pola distancia á aliñación da parcela ou ben ao eixe da vía. No caso das vivendas en ringleira, os garaxes poderán acaroarse aos lindeiros e, como é evidente, só se terán en conta os recuamentos á aliñación e ao lindeiro de fondo. Nas ordenanzas 2 e 3 autorízase a construción de piscinas descubertas dentro das parcelas privadas, que non computarán para efectos de ocupación, e con recuamentos inferiores aos sinalados nas ordenanzas particulares para o resto das edificacións. Deberán cumprir as seguintes condicións: – O bordo do vaso estará separado 1,00 metro dos lindeiros da parcela e aliñación da rúa. – A caseta de depuración recuarase respecto dos lindeiros da parcela 0,50 metros se está soterrada e 2,00 metros se sobresae respecto da rasante do terreo”. Este acordo deberá publicarse, no prazo dun mes, no Diario Oficial de Galicia e no Boletín Oficial da Provincia, de conformidade co sinalado no artigo 92 apartado 2 da Lei 9/2002. O que se fará público para a súa executividade, significando que contra o presente acordo, que esgota a vía administrativa, poderán interpor directamente aqueles que se consideren lexitimados recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia no prazo de dous meses, contados dende o día seguinte á publicación do texto íntegro da disposición impugnada, conforme ao establecido nos artigos 10.1. 6 e 46.1 da Lei 29/1998, do 13 de xullo, reguladora da xurisdición contencioso-administrativa. Non obstante, tamén se poderá interpor calquera outro recurso que os interesados estimen procedente en dereito, significándolles que o artigo 107.3 da Lei 30/1992, de réxime xurídico das administracións públicas e do procedemento administrativo común, segundo a redacción dada pola Lei 4/1999, de modificación da anterior, non admite a interposición de recursos en vía administrativa contra as disposicións administrativas de carácter xeral.” Miño, 16 de decembro de 2014. O alcalde Asdo.: Jesús Veiga Sabín
24/12/2014 | Administración LocalProvincial
Deputación Provincial da Coruña
Área de Acción Territorial. Servizo de Xestión de Plans. Sección de Plans Especiais
Aprobación do Plan de investimento de vías provinciais (VIP) 2014, quinta fase e modificación do Plan de travesías 2014, segunda fase

O Pleno da Deputación Provincial da Coruña, na sesión ordinaria que tivo lugar o 19 de decembro de dous mil catorce (19/12/2014), acordou a aprobación do asunto que a continuación se menciona: Aprobación do Plan de investimento de vías provinciais (VIP) 2014, quinta fase e modificación do Plan de travesías 2014, segunda fase integrado pola obra que se relaciona a continuación, coa indicación da súa denominación e presuposto: O que se expón ao público por un prazo de dez días hábiles, que se contarán desde o día seguinte á inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 19 de decembro de 2014. O presidente O secretario Diego Calvo Pouso José Luis Almau Supervía
24/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46635.- Manuel Ramos Rúa.- Arzúa

Manuel Ramos Rúa, con DNI XXXXXXXXX e enderezo no lugar de Ribadiso, s/n - Rendal, solicita de Augas de Galicia a autorización de obras no lugar de Ribadiso de Abaixo, parroquia de Rendal (Santa María), concello de Arzúa (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46635 As obras solicitadas consisten na instalación de dúas fosas sépticas, unha delas filtrante e outra estanca, na parcela 257 do polígono 503, no lugar de Ribadiso de Abaixo, parroquia de Rendal, concello de Arzúa. As fosas de 4m3 de capacidade instalaránse soterradas dentro da zona de policía do río Iso, a unha distancia aproximada de 55 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arzúa ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 1 de decembro de 2014 O xefe do servizo territorial Ángel Gómez Rey
24/12/2014 | Administración LocalMunicipal
Noia
Rendas
Notificación colectiva: padrón suxeitos pasivos taxas prestación servizo de subministración auga potable, rede sumidoiros, saneamento, depuración de augas residuais e servizo de recollida e tratamento de residuos sólidos urbanos, 2º semestre 2014

Confeccionado e aprobado definitivamente mediante resolución do alcalde número 3147/2014 de data doce de decembro de dous mil catorce, o padrón de suxeitos pasivos de taxas pola prestación do servizo de subministración de auga potable, rede de sumidoiros, saneamento, depuración de augas residuais e servizo de recollida e tratamento de residuos sólidos urbanos, do segundo semestre do exercicio 2014. Procédese á notificación colectiva ao amparo do artigo 102.3 da Lei 58/2003, de 17 de decembro, Xeral Tributaria. Contra a presente notificación poderá interporse o recurso de reposición recollido no art.14 do Real Decreto Lexislativo 2/2004, de 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso- administrativo ante o Xulgado Contencioso Administrativo. Noia, 15 de decembro de 2014 O alcalde Asdo: Rafael García Guerrero
24/12/2014 | Administración LocalMunicipal
Trazo
Aprobación definitiva modificación Ordenanza fiscal reguladora da taxa polo subministro de auga potable e saneamento

O Concello Pleno, na sesión celebrada o 19 de setembro de 2014, aprobou provisoriamente a modificación da ordenanza fiscal reguladora da taxa polo subministro de auga potable e saneamento. Durante o período de exposición ao público non se formularon reclamacións, elevándose a definitivo o acordo provisional relativo á ordenanza fiscal citada, adoptado en aplicación do artigo 17.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. De conformidade co artigo 19.1 do Real decreto lexislativo 2/2004, do 5 de marzo, contra o dito acordo poderase interpoñer recurso contencioso- administrativo. Co fin de darlle o cumprimento ao principio constitucional de publicidade das normas e consonte co disposto no artigo 17.4 do citado Real decreto lexislativo 2/2004 procédese a publicar a redación definitiva da modificación da ordenanza fiscal.3º.-TARIFAS 2015. ABASTECEMENTO E SANEAMENTO.- Sendo necesario proceder á adaptación ó IPC das taxas dos servizos de “Abastecemento de auga e saneamento” coa finalidade de manter o equilibrio económico da concesión en vigor dos devanditos servizos, é proposta desta Alcaldía a adopción do seguinte acordo: 1º.- Modificar provisionalente para o exercicio económico 2015, o art.7 da Ordenanza fiscal reguladora da taxa polo subministro de auga potable, que queda redactada como segue: “Art.7 Cotas tributarias.- 1) Os dereitos de acometida a satisfacer por unha soa vez, serán: Acometida Terra (A) Asfalto (B) Baldosa-acera (C) 3/4 “ 207,40 273,56 330,12 1 “ 227,70 293,29 349,21 1 1/4”-1 1/2” 301,54 367,71 423,66 2” 323,35 408,05 462,22 Incremento no prezo da acometida para lonxitudes superiores a 5 m. Acometidas de máis de 5 mts. 3/4” 1” 1 1/4 “ - 1 1/2” 2” (A) incremento € por m.9,42 11,05 15,77 26,45 (B) incremento € por m.20,77 22,41 27,14 37,77 (C) incremento € por m.24,97 26,53 31,25 41,92 Modificar provisionalmente os artígos 5 e 7.2 da Ordenanza reguladora da taxa de alcantarillado que queda redactada como segue: “Art.5 - Cota tributaria: 1. Abonados con servizo de abastecemento: Domésticos e comerciais: Mínimo 10 m3/abon. mes 1,30660 €/ab. mes 1,3027 €/ab. mes Excesos 0,1307 €./m3.0,1303 €/m3. Industriais, explotacións gandeiras, obras. Mínimo 10 m3/abon. mes 3.37040 €/ab. mes 3.3603 €/ab. mes Excesos 0,2502 €/m3.0,2494 €/m3 2.- A bonados sin servizo de abastecemento. Domésticos e comerciais. Cuota fixa 3,1361 €/ab. mes 3.1267 €/ab. mes Industriais, explotacións gandeiras, obras,. Cuota fixa 7,4221 €/ab. mes 7,3998 €/ab. mes Estes prezos serán incrementados co IVE correspondente. Producida a votación o acordo é aprobado por unanimidade de todos os concelleiros asistentes. Trazo a 16 de decembro de 2014 O Alcalde, José Dafonte Varela
24/12/2014 | Administración LocalMunicipal
Oleiros
Áreas de Cultura, Educación e Deportes
Concesión subvención nominativa

De conformidade co disposto no artigo 18 da Lei 38/2003, do 17 de novembro xeral de subvencións, no artigo 30 do regulamento de desenvolvemento, aprobado polo Real decreto 887/2006, do 21 de xullo, no artigo 15 da Lei 9/2007, do 13 de xuño, de subvencións de Galicia, faise pública a subvención nominativa concedida á ANPA BOLBORETA da Escola Municipal de Danza de Oleiros, con CIF G15981848, por importe de 6.670,13 euros, para a adquisición de vestiario para o alumnado participante na festa de fin de curso. A subvención outorgada imputouse á aplicación orzamentaria 2014/82.324.48905 Oleiros, 9 de decembro de 2014 Yelizaveta De Jose Suci 1ª Tte. alcalde, delegada de economía e facenda.
24/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46257. José Manuel Agrelo Peña. Concello de Noia

José Manuel Agrelo Peña, con DNI XXXXXXXXX e enderezo no lugar de Coto Pazos de Arriba, 11, Noia, solicita de Augas de Galicia a autorización de obras no lugar de Carracido, parroquia de Barro (Santa Cristina), concello de Noia (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46257 As obras solicitadas consisten nun recheo e pavimentación na parcela de referencia catastral 9386531NH0398N0001QK, no lugar de Carracido nº6, Noia. O recheo e pavimentación mediante formigón realizarase sobre unha superficie aproximada duns 400m2 na zona norte da parcela, discorrendo un pequeno rego sen nome polo lateral leste da mesma. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Noia ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 1 de decembro de 2014 O xefe do servizo territorial Ángel Gómez Rey
24/12/2014 | Administración LocalMunicipal
Culleredo
Secretaría Xeral
Suplencia Alcaldía

ANUNCIO SUPLENCIA Por resolución ditada en data 15 de decembro de 2014 o Sr. alcalde acordou que o primeiro tenente de alcalde, don José Ramón Rioboo Castro, asuma as funcións da Alcaldía, o día 15 de decembro de 2014 dende as 13.00 ata as 15.00 horas, nos termos previstos no art.47 do Regulamento de organización e funcionamento das corporacións locais. O que se publica en cumprimento do disposto no art.44.2 do precitado texto legal. Culleredo, 15 de decembro de 2014. O alcalde Asdo.: Julio Sacristán de Diego